Nenad Bjelica više nije trener Dinama! Sporazuman razlaz...

GNK Dinamo i Nenad Bjelica dogovorili su sporazumni raskid poslovne suradnje. Klub zahvaljuje Bjelici na dosadašnjoj suradnji i rezultatima koje je ostvario kao trener, objavili su iz Maksimira

<p>Plan koji je <a href="https://www.24sata.hr/sport/zavjera-protiv-bjelice-skovan-je-plan-kako-da-ga-se-rijese-676640" target="_blank">počeo u veljači u Mostaru</a>, da se s klupe <strong>Dinama </strong>makne <strong>Nenad Bjelica</strong>, dovršio se u četvrtak u Maksimiru iza podneva kada se hrvatski prvak i konačno rastao s Bjelicom.</p><p><b>- </b>Građanski nogometni klub Dinamo i gospodin Nenad Bjelica dogovorili su sporazumni raskid poslovne suradnje. Klub zahvaljuje Nenadu Bjelici na dosadašnjoj suradnji i rezultatima koje je ostvario kao trener Dinama - objavili su iz Maksimira.</p><p><strong>POGLEDAJTE VIDEO:</strong></p><p>Bjelica je jutros oko pola 10 stigao na Maksimir i to u pratnji svog odvjetnika <strong>Tomislava Kasala,</strong> inače klupskog odvjetnika Hajduka. Iako se sve očekivalo da se okonča prije podneva, odužilo se i tek su četiri sata kasnije svi napustili maksimirske prostorije. Neki više zadovoljni, neki manje.</p><p>- Moj je odnos s klubom bio vrhunski, 22 mjeseca zajedno smo donosili odluke, ali onda odjednom sve je to nestalo. Nisam se stigao ni posvađati, a očito je ova cijela situacija s korona virusom bila detonator. Razgovarao sam sa <strong>Zdravkom Mamićem</strong> 18. ožujka i normalno, planirali smo novu sezonu - rekao je Bjelica na odlasku.</p><p><strong>Tijek događaja:</strong></p><p><strong>13:35 - Dinamo je i službeno objavio prekid suradnje s Bjelicom!</strong></p><p><strong>12:59 - </strong>Još nitko ne izlazi iz maksimirskih prostorija, no sastanak bi se trebao bližiti kraju. Još se ne zna hoće li Bjelica razgovarati nakon izlaska, ali trebali bi se oglasiti iz kluba.</p><p><strong>11:40</strong> - Sastanak na Maksimiru još uvijek traje, pregovori su se izgleda malo i odužili.</p><p><strong>10:15 - </strong>Uz trenera Dinama u pratnji je i splitski odvjetnik<strong> Tomislav Kasalo,</strong> inače klupski odvjetnik <strong>Hajduka </strong>te odvjetnik Hrvatske udruge “Nogometni sindikat” i član Fifine komore za rješavanje sporova.. Kasalo, također, uz Bjelicu savjetuje još nekolicinu Dinamovih igrača.</p><p><strong>09:33 </strong>- Nenad Bjelica upravo je stigao na Maksimir uz mjere predostrožnosti zbog korona virusa, s maskom te novom kratkom frizurom. Čeka se početak sastanka, a pred stadionom se nalazi 20-ak novinara.</p><p>Bjelica je iz Klagenfurta u maksimirski salon došao kao trener Dinama koji je ima ugovor do svibnja 2021. i koji, prema tom istom ugovoru, treba dobiti 2,5 milijuna eura. Odreći se toga bilo bi suludo. Svjestan je toga i Bjelica, pa je na razgovor došao s vrlo jakim kartama i s mnogo aduta.</p><p>Iako <strong>Krešimir Antolić,</strong> član Dinamove uprave, nije htio o financijskom aspektu razlaza, u klubu Bjelici ne namjeravaju isplatiti svih 2,5 milijuna eura, ali ni on nije otišao s pogurancem za ćevape i pivo. E, sad, morali se naći negdje na sredini, a pitanje je koliko to iznos. Tu je odlučivao inat i tko se kako ponio. Bjelica je, kako smo doznali, u klub došao džentlmenski, u želji za dogovorom. </p><p>U svakom slučaju, danas su “modri” ostali bez trenera koji je vratio vjeru u Dinamo, vratio navijače na Maksimir, vratio osmijeh dinamovcima, koji su se već pomirili s tim da za života neće dočekati proljeće u Europi. U svakom drugom klubu Bjelica bi bio nedodirljiv. U Maksimiru su neka druga pravila...</p><p>U međuvremenu klub se s igračima dogovorio potpisivanje aneksa ugovora. Ranije su anekse potpisali Horkaš, Franjić, Šutalo, a doznali smo kako su potpisali i <strong>Marin, Đira, Zagorac, Dilaver, Leovac</strong>... Uskoro će potpisati i kapetan <strong>Arijan Ademi.</strong> On je vodstvu kluba poručio da praktički mogu smatrati kako je to riješena stvar. Idućih se dana očekuju potpisi i drugih igrača Dinama koji su, dakle, očito na kraju prihvatili odluku kluba o smanjenju plaća, a klub im je napravio ustupak u pogledu isplate rate koja je trebala doći na naplatu u ožujku, doznali smo iz krugova bliskih igračima.</p><p>Plan je, međutim, već sastavljen. Na Bjeličino mjesto, na kojemu je posljednji put bio na Poljudu u svojoj 100. utakmici, dolazi <strong>Igor Jovićević</strong>, dosadašnji trener druge momčadi, a koju bi trebao preuzeti <strong>Ivan Prelec</strong> iz Istre.</p><p>- Jovićević je, zapravo, jedini ozbiljan kandidat - rekao je Antolić praktički potvrdivši informacije.</p>